"नई दिल्‍ली: फिल्मकार विक्रम भट्ट का कहना है कि फिल्म उद्योग में लोग असुरिक्षत हैं. अपनी नई वेब श्रृंखला 'स्पॉटलाइट' में उन्होंने बॉलीवुड के स्याह पक्ष को दिखाया है. कई कलाकारों ने काफी बाद में अवसाद, ब्यूलिमिया व शराब जैसी लत की गिरफ्त में आ जाने की बात बताई है, लेकिन अभी भी लोग इन समस्याओं के बारे में खुलकर नहीं बोल रहे हैं. भट्ट ने न्‍यूज एजेंसी आईएएनएस से कहा, ""मुझे लगता है, लोग (भारत में) अपनी जगह छोड़ने को लेकर बहुत ज्यादा डरे हुए और असुरक्षित हैं. अगर मैं खुद को नशेड़ी बताता हूं तो निर्माता मेरे पास आना बंद कर देंगे और अगर मुझे फिल्में नहीं मिलती हैं तो मेरा क्या होगा? अगर मेरे प्रशंसक मुझसे दूर हो जाएं तो क्या होगा?"""